שאן פיליפס

שאן פיליפס (באנגלית: Siân Phillips; נולדה בשם ג'יין אליזבת איילין פיליפס, ב-14 במאי 1933) היא שחקנית ולשית.

קורות חייה
פיליפס נולדה בגְוּוַאִין-קַאי-גִירוּוֶן במחוז וסט גלמורגן שבוויילס. אמה סאלי הייתה מורה ואביה דייוויד פיליפס היה פועל במפעל פלדה ואחר כך שוטר היא דוברת ולשית. באוטוביוגרפיה שלה (Private Faces) היא מציינת שברוב שנות ילדותה דיברה ולשית בלבד, אנגלית היא למדה מהאזנה לרדיו.

היא למדה בבית הספר פּוֹנְטָרְדָאוּוֶה והייתה מוכרת בשם ג'יין. המורה שלה לוולשית קרא לה שאן (Siân) המקבילה הוולשית לשם האנגלי ג'יין. היא למדה אנגלית ופילוסופיה באוניברסיטת קארדיף.

פיליפס סיימה את לימודיה באוניברסיטה ב-1955. בספטמבר 1955 החלה ללמוד באקדמיה המלכותית לאמנות הדרמה (RADA) וקבלה מלגת לימודים, באותה שנה החלו ללמוד ב-RADA גם דיאנה ריג וגלנדה ג'קסון. בתקופת הלימודים זכתה במדליית זהב על שם בנקרופט על הופעתה ב"הדה גאבלר". הוצע לה חוזה בהוליווד עם סיום הלימודים. ההצעה כללה חוזה לשלושה סרטים ועבודה בארצות הברית אך היא דחתה את ההצעה כשהיא מעדיפה במקום זאת להופיע בתיאטרון.

קריירה
קריירת המשחק של פיליפס החלה כשהייתה בת 11 והופיעה ברדיו בי. בי. סי. ויילס. בגיל 11 זכתה גם בפרס בפסטיבל "National Eisteddfod". בגיל 17 הופיעה לראשונה בטלוויזיה, ובגיל 18 זכתה בפרס על משחקה. בשנת 1953, בהיותה סטודנטית באוניברסיטת קארדיף, עבדה כקריינית חדשות ב-BBC בוויילס, ויצאה לסיבוב הופעות בהפקה של "המועצה הוולשית לאמנות" בשפה הוולשית.

בין השנים 1953 ו-1955 הייתה חברה בלהקה הרפרטוארית של ה-BBC ובתיאטרון המלכותי הלאומי. ב-1958 שיחקה בתפקיד מאשה במחזה "שלוש אחיות" בתיאטרון "נוטניגהם פלייהאוס". ב-1956 גילמה את הנסיכה סיוואן (Siwan) במחזה "בת המלך" מאת סאנדרס לואיס בהמפסטד, וב-1960 גילמה את דמותה של קתרין ב"אילוף הסוררת" ב"אוקספורד פלייהאוס". היא גילמה שוב את הנסיכה סיוואן בהפקה של ה-BBC לצידו של פיטר או'טול. ההצגה שודרה ב-BBC One ב-1 במרץ 1960. מאוקטובר 1958 עד אפריל 1959 הנחתה יחד עם זמר הבריטון אייבור אמנואל את התוכנית החודשית "Land of Song" של טלוויזיית ויילס (TWW).

הופעת הבכורה שלה על הבמה בלונדון הייתה ב-1957, במחזה "מגדה" מאת הרמן סודרמן. בו גילמה דמות של זמרת אופרה, דיווה. זו הייתה הצלחתה הגדולה הראשונה, והתפקיד תרם רבות לקריירה שלה. על אף שהייתה עדיין סטודנטית היא שיחקה בתפקיד שלא הועלה על הבמה מאז ימי שרה ברנאר.

ב-1957 (או ב-1959 לפי מקורות אחדים) הופיעה פיליפס בתפקיד הראשי במחזה הדה גאבלר. יש המחשיבים מחזה זה כהופעת הבכורה שלה אך למעשה היא שיחקה לפני כן ב"מגדה". בספטמבר 1958 שיחקה בתפקיד מרגרט מיור במחזה "The Holiday" מאת ג'ון הול ב"אוקספורד ניו תיאטר". עוד באותה שנה שיחקה בקובינגטון וגילמה את התפקיד הראשי במחזה "ז'אן ד'ארק" מאת ג'ורג' ברנרד שו.

בשנים 1960 ו-1961 שיחקה עם הרויאל שייקספיר קומפני במחזה "הדוכסית ממאלפי". עוד הופיעה עם הרויאל שייקספיר קומפני בתפקידים הבאים:
 ג'וליה ב"הדוכסית ממאלפי" ב"שייקספיר ממוריאל תיאטר" בסטרטפורד ב-30 בנובמבר 1960.
 ג'וליה ב"הדוכסית ממאלפי" ב"תיאטרון אולדוויץ'" בלונדון, ב-15 בדצמבר 1960.
 ברתה ב-Ondine מאת ז'אן ז'ירודו ב"תיאטרון אולדוויץ'" בלונדון, ב-12 בינואר 1961.
 מיס האווישם בתקוות גדולות הרויאל שייקספיר קומפני בסטרטפורד ב-6 בדצמבר 2005.

במהלך הקריירה הארוכה שלה השתתפה פיליפס בסרטי קולנוע רבים ובהפקות טלוויזיה רבות. תפקידה הידוע ביותר הוא כנראה, ליוויה בסדרת הטלוויזיה הפופולרית אני, קלאודיוס עיבוד לרומנים מאת רוברט גרייבס. על תפקידה זה זכתה בשנת 1977 בפרס באפט"א לטלוויזיה בקטגוריית השחקנית הטובה ביותר. עוד היא מוכרת מהופעותיה הרבות בגרסה המקורית של השעשועון "Call My Bluff".

בקולנוע שיחקה לצידו של פיטר או'טול, בעלה, ושל ריצ'רד ברטון בסרט "בקט" (1964); הופיעה בתפקיד אורסולה מוסבנק בסרט המוזיקלי "היה שלום מר צ'יפס" שוב לצידו של פיטר או'טול (1969); ב-Murphy's War שיחקה עם אוטול פעם נוספת (1971); גילמה את אמלין פנקהרסט במיני סדרה הטלוויזיונית "Shoulder to Shoulder" (1974); בסדרת הריגול "החפרפרת" גילמה את דמותה של ליידי אן, אשתו הבוגדנית של ג'ורג' סמיילי (אלק גינס) (1979) ובסדרת ההמשך "כל אנשי סמיילי" (1982) בעיבוד לספרים מאת ג'ון לה קארה. השתתפה בסרט "ניז'ינסקי" (1980); וב"התנגשות הטיטאנים" כמלכה קסיופיאה (1981); עוד תפקיד פופולרי היה בסרטו של דייוויד לינץ' "חולית" כאם הנערצת גאיוס הלן מוהיאם (1984); ובסרט "מלחמת האיווקס" (1985).

עוד השתתפה בשנים 1998 ו-200 בסדרת הטלוויזיה הקנדית "ניקיטה" כאדריאן. ב-2001 שיחקה בתפקיד אורח בסדרה "באליקיסנג'ל" כהילרית קונסואלה דונפי. ב-2006 גילמה את ליידי ג'יימס בסרט "The Gigolos" של ריצ'רד ברייסוול. ב-2011 הופיעה בתפקיד אורח בסדרת המשטרה "לואיס".

בווסט אנד שיחקה בין השאר ב-"Pal Joey", ב-ג'יג'י, ב-" A Little Night Music" ובמחזה "מרלן" בו גילמה את דמותה של מרלן דיטריך.

חיים אישיים
בעלה הראשון של פיליפס היה דון רוי, הם נישאו ב-1956 והתגרשו ב-1959.

ב-1959 נישאה לפיטר או'טול כשהייתה בהריון ממנו. לזוג נולדו שתי בנות: קייט, נולדה ב-1960 ופטרישה נולדה ב-1963. פטרישה עוסקת בתיאטרון וקייט היא שחקנית. בני הזוג התגרשו ב-1979, על תקופה סוערת זו בחייה כתבה פיליפס בכרך השני של האוטוביוגרפיה שלה "Public Places".

בעלה השלישי היה השחקן רובין זקס שהיה צעיר ממנה ב-17 שנה. הרומן ביניהם החל ב-1975 והם התחתנו זמן קצר אחרי הגירושים מאוטול ב-1979. השניים התגרשו ב-1991.

פיליפס היא פטרונית של בית הספר למשחק " Bird College of Dance, Music & Theatre Performance" בלונדון.

האוטוביוגרפיה שלה פורסמה בשני חלקים "Private Faces" יצא ב-1999 ו-"Public Places" יצא ב-2001.

ביוני 2000 קיבלה מהמלכה אות מסדר האימפריה הבריטית (CBE).

פרסים ומועמדויות
שנהפרסקטגוריהעבור תפקידתוצאההערות1976פרס באפט"א לטלוויזיההשחקנית הטובה ביותר אני, קלאודיוס & מה יפית עמק נוי1980פרס אוליבייההשחקנית הטובה ביותר במחזמרPal Joey1996פרס אוליבייהשחקנית המשנה הטובה ביותר במחזמרמוזיקת לילה זעירה1998פרס אוליבייההשחקנית הטובה ביותר במחזמרמרלן1999פרס טוניהשחקנית הטובה ביותר במחזמרמרלן2013פרס אוליבייהשחקנית המשנה הטובה ביותר במחזמרקברט

פילמוגרפיה
קולנוע
 שנה שם שם באנגלית תפקיד הערות 1962 היום הארוך ביותר The Longest Day WREN 1964 בקט Becket גוונדלין 1965 קסידי הצעיר Young Cassidy אלה1969 Laughter in the Dark ליידי פמלה מור היה שלום מר צ'יפס Goodbye, Mr. Chips אורסולה מוסבנק1971 Murphy's War היידן תחת חורש חלב Under Milk Wood גברת אוגמור-פריצ'רד 1980 ניז'ינסקי Nijinsky ליידי ריפון 1981 התנגשות הטיטאנים Clash of the Titans קסיופאה 1984 חולית Dune האם הנערצת גאיוס הלן מוהיאם 1985 The Doctor and the Devils אנאבלה רוק 1989 הפיתויים האסורים של ואלמונט Valmont מאדאם דה וולנז' עיבוד לרומן "יחסים מסוכנים" 1993 עידן התמימות The Age of Innocence גברת ארצ'ר 1997 House of America מאם 2006 The Gigolos הברונית ג'יימס 2012 Love Song מגי 2016 Checkmate פרוספריטי סרט קצר 2017 Hochelaga, Land of Souls שרה ווקר2018 Voyageuse אריקה דיבוב Miss Dalí אנה מריה 2019 Be Happy! מריה2020 סוס מנצח Dream Horse מורין סאמרלנד (אנ') Summerland מרגרט קורי מזמור חג המולד A Christmas Carol סבתאTBAFrank and Percy

טלוויזיה
 שנה שם שם באנגלית תפקיד הערות 1958 Television Playwright אליס בלקוול סדרת טלוויזיה 1959 BBC Sunday Night Theatre אלסי פון דייטלוף 1960 Siwan the Kings Daughter סיוואן סרט טלוויזיה 1961 תיאטרון הכורסה Armchair Theatre בפרק "Strangers in the Room" 1964 Espionage אנה בפרק "A Free Agent" 1978 מה יפית עמק נווי How Green Was My Valley בת' מורגן מיני-סדרה 1976 אני, קלאודיוס I, Claudius ליוויה סדרת טלוויזיה 1978 Off to Philadelphia in the Morning לינה ואן אלין מיני-סדרה 1979 Barriers גברת דלגליש 1979 החפרפרת Tinker Tailor Soldier Spy אן סמיילי מיני-סדרה 1981 Winston Churchill: The Wilderness Years קלמנטיין צ'רצ'יל סדרת טלוויזיה 1982 כל אנשי סמיילי Smiley's People אן סמיילי מיני-סדרה 1985 איווקס: הקרב על אנדור Ewoks: The Battle for Endor צ'אראל סרט טלוויזיה 1987 יריד ההבלים Vanity Fair מיס מטילדה קרולי מיני-סדרה 1987 A Killing on the Exchange איזובל מייקפיס מיני-סדרה 1992 הלקחנים The Borrowers גברת דרייבר מיני-סדרה 1993 היידי Heidi פראו ססמן 1998 מבעד למראה Alice through the Looking Glass המלכה האדומה סרט טלוויזיה 1999 אריסטוקרטים Aristocrats ליידי אמילי המבוגרת מיני-סדרה 2003 תחת חורש חלב Under Milk Wood גברת אוגמור-פריצ'רד הפקה של ה-BBC 2006 רציחות במידסומר Midsomer Murders ליידי אנאבל באטלר בפרק "Vixen's Run" 2017 סטרייק Strike ליידי איווט בריסטו סדרת טלוויזיה 2018 Ni no Kuni II: Revenant Kingdom בודלי (דיבוב) 2020 בוקר אחד Keeping Faith השופטת ג'ודי עונה שלישית 2020 וורלד אוף וורקראפט World of Warcraft: Shadowlands קאן-דלן (דיבוב) משחק וידאו 2021 עדות אילמת Silent Witness ביטי אלסטון בפרק "Matters of Life and Death" 2021 Wonders of the Celtic Deep קריינות 2022 McDonald & Dodds אגנס גיליאן פרק: "Belvedere" 2024 דוקטור הו Doctor Who אניד מדואספרק: "73 Yards"

קישורים חיצוניים

 Siân Phillips  at Mario Huet's web site
 Siân Phillips bio, Ammanford Web Site


הערות שוליים

קטגוריה:חברי הלהקה השייקספירית המלכותית
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות קולנוע וטלוויזיה ולשיות
קטגוריה:שחקניות תיאטרון ולשיות
קטגוריה:בריטיות שנולדו ב-1933
קטגוריה:בריטים שנולדו ב-1933